Johan Vibe

''Se også forfatteren Johan Vibe (1840–1897)

Johan Vibe (eller Johan Wibe) (født 16. april 1637 i Frankrike, død 20. februar 1710 i Christiania) var dansk adelsmann, offiser og stattholder i Norge 1708-1710.

Han var født utenfor ekteskap under farens (rentemester Peder Wibe) opphold i Frankrike. Han hadde offisersutdannelse fra Nederland, og tjenestegjorde skiftevis i Norge og Nederland de første årene. Fra 1682 var han generalmajor, og bosatt i Trondheim som kommandant for militsen nordenfjells. I Trondheim oppførte han raskt en stor bygård. Denne gikk med under bybrannen i 1708, og Stiftsgården ble senere bygget på samme tomt. Vibe eide også Lade gård, og spilte en betydelig rolle for byutviklingen i Trondheim etter bybrannen i 1708.

Han karakteriseresTerje Bratberg. «Johan Vibe» I: Norsk biografisk leksikon; Bd 9; 2. utg. 2005 som tapper, hissig og samvittighetsfull. De to siste, skrøpelige, årene av sitt liv var han stattholder, bosatt i Christiania.

Vibe ble tildelt Dannebrogordenen. Han er begravet i Nidarosdomen. Vibes gate i Oslo er oppkalt etter ham og etter hans slektning og stattholderkollega Ditlev Vibe. General Wibes veg i Trondheim er også oppkalt etter ham.
Referanser

 Eksterne lenker 

 Johan Vibe i Norsk biografisk leksiskon

Kategori:Adelige dansker
Kategori:Danske offiserer
Kategori:Riddere av Dannebrogordenen (1671–1808)
Kategori:Norske stattholdere
Johan